**Výcviky vo väzení**

Výber z výstupu projektu O1

**PRE projekt**

**Väzenie, reintegrácia, vzdelávanie**

**Výcviky na podporu sociálnej a pracovnej reintegrácie vo a po výkone trestu odňatia slobody**

**č. 15/KA2AE/13563**

**PRE projekt - Väzenie, reintegrácia, vzdelávanie**

Výcviky na podporu sociálnej a pracovnej reintegrácie vo a po výkone trestu odňatia slobody

č. 15/KA2AE/13563

**Koordinátor projektu:**

Váltó-sáv Alapítvány (Maďarsko)

**Partneri projektu:**

Rubikon Centrum (Česká republika)

Nadácia Slawek (Poľsko)

Grudas (Litva)

KIC EDUKOS (Slovensko)

**Doba realizácie projektu:**

september 2015 – september 2017

**www.preproject.hu**

**Autori publikácie**

Anna Gál (Váltó-sáv Alapítvány – HU)

Aleksandra Borek (Slawek Foundation – PL)

Stefa Kondrotienė (Garstycios grūdas – LT)

Żaneta Łagodzińska (Slawek Foundation – PL)

Mercedes Mészáros (Váltó-sáv Alapítvány – HU)

Jaunius Mincevičius (Garstycios grūdas – LT)

Lenka Ouředníčková (Rubikon Centrum – CZ)

Martina Špániková (Konzultacne a informacne centrum EDUKOS – SK)

Gitana Steponavičienė (Garstycios grūdas – LT)

Eva Vajzerová (Konzultacne a informacne centrum EDUKOS – SK)

**ÚVOD**

Dokument „Výcviky vo väzení, výber z výstupu projektu O1“je súčasťou prvého výstupu PRE projektu - Väzenie, reintegrácia, vzdelávanie, výcviky na podporu sociálnej a pracovnej reintegrácie vo a po výkone trestu odňatia slobody č. 15/KA2AE/13563.

Cieľom výstupu projektu je prezentovať základné informácie o trestnej politike v partnerských štátoch, štruktúre realizovaných tréningov, prieskumy, prezentovať príklady dobrej prax na národnej a európskej úrovni a v neposlednom rade vytvoriť štúdiu zameranú na výcviky pre odsúdených páchateľov ako spoločný prínos všetkých zúčastnených krajín.

Všetky spoločné výstupy partnerských krajín boli prvotne publikované v anglickom jazyku. Pre lepšiu dostupnosť na národnej úrovni a vzhľadom na cieľovú skupinu, pre ktorú môžu byť získané poznatky prínosom, bol vytvorený výber z pôvodného dokumentu a sprístupňujeme vám ho aj v slovenskom preklade.

Dokument predkladá členom profesií, ktoré prichádzajú do priameho kontaktu s odsúdenými/obvinenými vo výkone trestu odňatia slobody alebo počas alternatívneho trestu podmienečného odkladu výkonu trestu s probačným dohľadom informácie, ktoré by mohli byť inšpiráciou pre výkon ich práce. Do pozornosti kladie popis reintegračných programov, vzdelávania a štruktúru výcvikov vo väzení, popis príkladov konkrétnych výcvikov realizovaných s odsúdenými vo výkone trestu odňatia slobody v jednotlivých krajinách.

Pevne veríme, že uvedený výber bude pre čitateľa podnetom k ďalšiemu rozvoju vlastných činností s cieľovou skupinou odsúdených osôb. Tento dokument vnímame ako otvorený a budeme radi, ak nás kontaktujete v prípade akýchkoľvek Vašich pripomienok alebo podnetov, ktoré nám môžu spoločne pomôcť obohatiť prácu s odsúdenými.

zostavovatelia

**Váltó-sáv Alapítvány - Maďarsko**

**Mercedes Mészáros**

Organizácia Váltó-sáv Alapítvány popisuje príklady dobrej praxe „CHANGEOVER” reintegračný program pre väzňov/bývalých väzňov (TÁMOP-5.6.1.A-11/1-2011-0002, doba implementácie projektu: 01/09/2011 – 30/07/2014).

Projekt CHANGEOVER bol komplexný projekt, ktorý v sebe zlučoval prvky sociálnych, výcvikových a vzdelávacích ako aj ubytovacích a zamestnaneckých programov pre väzňov a prepustených. Projekt bol zrealizovaný v rámci spolupráce viacerých organizácií/ firiem (dve väzenia v Budapešti, ďalej dve mimovládne organizácie a viacerí spolupracujúci partneri) za synergie podporných a vzdelávacích prvkov. Hlavné aktivity: systém osobného mentoringu, rozvoj kompetencií (metodologická oblasť, sociálny/životný manažment, matematická, čitateľská a komunikačná oblasť), stredoškolské vzdelávanie, NQR výcviky (kuchár, kancelársky asistent), program domu na polceste (ubytovacie príležitosti po prepustení), zamestnávanie cieľovej skupiny a udržiavanie ich pracovných miest (pracovný coaching).

Prvým prvkom projektu bol výber klientov (prijímacie kritériá boli určené skutočnosťou, že výcviky - príprava na prepustenie vo väzení môže byť zrealizovaná iba v rámci regiónu - región centrálneho Maďarska - ďalej iba ľudia, ktorí sú prepustení v danom regióne a nájdu si tam prácu, môžu byť vnímaní ako reálni indikátori). Samozrejme, z nášho uhla pohľadu hlavnými aspektmi zapojenia sa do programu boli miera motivácie a objavenie príležitostí na spoluprácu (väzeň - občianska organizácia). Taktiež boli organizované skupiny rozvoja kompetencií, kde sme sa snažili rozvíjať, kompetencie potrebné pre rekvalifikačné výcviky (v prvom rade prirodzené, matematické a metodologické). Paralelne s NQR výcvikmi bolo taktiež zrealizované všeobecné stredoškolské vzdelávanie. Každý zúčastnený člen cieľovej skupiny (18 ľudí ) získal svoj 10. stupeň počas trvania projektu.

V prípade výberu rekvalifikačných výcvikov bola hlavným aspektom naša každodenná skúsenosť (v súvislosti s hľadaním zamestnania klientov) ako aj náš výskum (Ktoré sú tie profesijné oblasti, kde nie je potrebný výpis z registra trestov buď vôbec alebo len v menšej miere?).

Na základe výsledkov nášho výskumu je na jednej strane pracovný trh oblasťou s nepretržitým dopytom po kvalifikovanej pracovnej sile, na druhej strane sme si však vybrali výcvik kancelárskeho asistenta z dôvodu príležitosti rozvoja digitálnych kompetencií (keďže toto nebolo možné zrealizovať inde v rámci UVTOS) a pretože z nášho prieskumu vyplynulo, že viaceré mimovládne organizácie (MVO) boli ochotné prijať do pracovného pomer bývalých odsúdených pre spracovávanie kancelárskych dát.

Z 18 ľudí 9 získalo kvalifikáciu v profesii kuchár, 9 ľudí kvalifikáciu v oblasti kancelársky asistent v UVTOS už pred prepustením na slobodu.

V prípade rekvalifikačného kurzu ako aj v prípade stredoškolského vzdelávania bol potrebný asistent, keďže ľudia s trestnou minulosťou majú slabé učebné návyky, málo skúseností, ich miera znášania frustrácie je malá a doteraz nedosiahli veľa úspechu v oblasti učenia. To, čo neprináša rýchle výsledky, sa môže vyplatiť z dlhodobého hľadiska - ale pochopenie tejto skutočnosti si vyžaduje predvídavosť a myslenie zamerané na budúcnosť a dlhšie obdobia, ktoré práve chýba u tejto cieľovej skupiny. Služba študijného asistenta bola poskytnutá aj pre rozvíjanie informačno-technologických vedomostí (IT vybavenie mohlo byť extenzívne využité v našej prítomnosti: veľký význam tejto profesie je v rutine a precvičovaní).

Pre členov projektovej cieľovej skupiny bol taktiež zrealizovaný individuálny prípadový manažment (mentorský program), čo znamená mapovanie životných šancí po prepustení, celkové plánovanie (čo taktiež nie je samozrejmosť pre väzňov/bývalých väzňov).

Osem ľudí sa zapojilo do nášho programu na polceste po prepustení s cieľom zabezpečiť komplexnú podporu so synergickou kombináciou 4 kľúčových oblastí (ubytovanie, sociálne vzťahy, podpora pri umiestňovaní na trhu práce, výcviky/vzdelávanie) s veľkým dôrazom na psychologickú podporu a starostlivosť. Na základe tohto nášho konceptu je dom na polceste chráneným prostredím, kde sa jeho obyvatelia môžu považovať za nezávislých, slobodných ľudí s príležitosťou robiť vlastné rozhodnutia, ale stále spolupracujú s MVO a/alebo pomocníkom, ktorého si vyberú. Ľudia, ktorí žijú v dome na pol ceste, si musia hľadať prácu (dostávajú pri tom pomoc), musia chodiť do práce a snažiť sa ju udržať (s pomocou našej služby pracovného coachingu).

Podľa ich profesií 12 ľudí z 18 získalo prácu (5 ľudí v profesii kuchár a 17 ľudí v profesii kancelársky asistent). 5 ľudí potvrdilo, že si svoje pracovné miesto udržali na dobu dlhšiu ako 6 mesiacov (až do 31.20.2015).[[1]](#footnote-1)

Pre zhrnutie, uvedomili sme si, že integračná hodnota dlhodobo realizovaného programu je veľmi vysoká, dokonca aj ak sa osoba uplatní vo svojej profesii. V konečnom dôsledku podstatou je uznanie a získanie hodnôt a noriem majoritnej spoločnosti, prevencia recidívy a podnecovanie správania v súlade zo zákonom. Práve toto naša komplexná služba spĺňala.

Podľa plánov bude národný prioritný projekt pokračovať s národným a európskych spolufinancovaním (rast vzdelanostného kapitálu, operatívny program pre rozvoj ľudských zdrojov, 1. priorita, reintegrácia väzňov). Naša organizácia pokračuje v učebných výcvikoch, rozvoji aktivít v prípade cieľovej skupiny znevýhodnených, zraniteľných páchateľov, väzňov a bývalých väzňov.

**Konzultačné a informačné centrum EDUKOS – Slovenská republika**

**Martina Špániková, Eva Vajzerová**

**Kurzy a tréningy realizované odborným personálom ústavov na výkon trestu:**

*Rekvalifikačné kurzy* zamerané na zvýšenie alebo rozšírenie kvalifikácie sú v súčasnosti zamerané na profesie záhradník, holič, kuchár, na práce vo výškach, zváračský kurz, prácu s osobným počítačom, výučbu anglického a nemeckého jazyka, kurzy na doplnenie základného vzdelania. Sú realizované školskými zariadeniami, ale aj ústavmi na výkon trestu.

*Realizácia prostredníctvom sociálnych pracovníkov v ústavoch:*

Ich aktivity sprevádzajú odsúdených počas celého procesu výkonu trestu a vychádzajú zo zásad sociálnej práce. Popri diagnostike, tvorbe plánu sociálnej pomoci, individuálnej sociálnej práci, krízovej intervencii, vybavovaní dokumentov, kontaktu s rodinou, vykonávaní osvety a vzdelávania formou prednášok a besied atď. sa venujú skupinovej sociálnej práci, ktorá prebieha formou skupinového poradenstva a **nácviku sociálnych zručností.**

*Realizácia prostredníctvom psychológov v ústavoch:*

Psychológovia oddelení výkonu trestu poskytujú individuálne psychologické služby ako intervenciu, psychoterapiu, psychologické vyšetrenie a poradenstvo. Venujú sa tiež skupinovým formám práce - okrem relaxačných a psychohygienických techník, skupinovej psychoterapii a poradenstvu realizujú **sociálno-psychologické výcviky.**

Ciele sociálno-psychologických výcvikov realizovaných psychológmi v ústavoch:

* nácvik určitých špecifických sociálnych zručností, ich rozširovanie a zlepšovanie (senzitivita, komunikácia, asertivita, kooperácia, vedenie diskusie, riešenie problémov),
* získavanie schopností riešiť interpersonálne konflikty a problémy,
* porozumieť skupinovým interakciám.
* zlepšiť a prehĺbiť sebapoznanie na interakčnej úrovni, čo v psychoterapeutickej terminológii znamená zlepšenie interpersonálneho náhľadu a uvedomovanie si odozvy vlastného pôsobenia na druhých ľudí.

**Kurzy a tréningy realizované mimovládnymi organizáciami** (sú realizované na základe projektov a teda závislé od úspešnosti získania finančnej podpory na ich realizáciu):

*„Právo na každý deň“* – ide o osvetovo-vzdelávací program odsúdených v oblasti práva. Jeho cieľom je zvyšovanie právneho vedomia odsúdených vo výkone trestu a tým vytvorenie predpokladu pre ich úspešné zaradenie sa do spoločnosti po prepustení na slobodu, predchádzanie recidíve v páchaní trestnej činnosti a odbúravanie vzájomných predsudkov medzi odsúdenými a ostatnou spoločnosťou. Do týchto aktivít sú zapojené právnické fakulty univerzít spolu s občianskymi združeniami Asociácia právnych kliník, Občianske združenie právnej kliniky Trnavskej univerzity.

*Programy rozvoja sociálnych zručností* – zamerané na efektívnu komunikáciu a získavanie zručností, ktoré môžu odsúdení využiť po prepustení z výkonu trestu, najmä pri uplatňovaní sa na trhu práce.

***Programy rozvoja finančnej gramotnosti* -** zamerané na riešenie problémov zadlženosti odsúdených, zvýšenie finančnej gramotnosti a pomoc a poradenstvo pri oddlžovaní účastníkov cieľovej skupiny.

*Príprava mladistvých na život na slobode* **-** určené pre mladistvých, ktorým sa končí výkon trestu odňatia slobody, kurz prebieha ešte vo výkone trestu odňatia slobody.

**Kurzy a tréningy realizované organizáciou EDUKOS:**

**I. Probačné a výchovné programy pre odsúdených v rámci alternatívnych trestov, ktorí si odpykávajú svoj trest na slobode v rámci podmienečného trestu odňatia slobody. Programy sú rovnako vhodné aj na prácu s odsúdenými vo väzení.**

*- Program osobnostného rozvoja a rastu (PORR)* - Realizácia programu PORR vychádza zo všeobecných cieľov probačných programov, tzn. z obmedzovania rizík opakovania trestnej činnosti, zohľadnenia záujmov poškodených a ochrany spoločnosti formou posilnenia a podpory pozitívnych zdrojov klientov, ktoré im umožnia opätovné začlenenie do spoločnosti (resocializáciu), umožnia im viesť život v súlade so zákonmi a spoločensky akceptovanými pravidlami.

*- Program osobnostného rozvoja a rastu pre mladistvých* *(PORRM) -* je špeciálny program určený pre páchateľov menej závažnej trestnej činnosti (napr. krádeže, porušovanie domovej slobody, poškodzovanie cudzích vecí a pod.**)** vo veku 14-18 rokov. Cieľom programu je viesť účastníkov k tomu, aby pochopili dôsledky svojho trestného konania, prevzali zaň zodpovednosť a v budúcnosti sa takémuto konaniu vyhýbali. V rámci programu sú účastníci podporovaní k zmene a učia sa také stratégie, ktorými môžu dosiahnuť svoje ciele legálnou cestou. Dôraz sa kladie na rizikové kompetencie jednotlivých účastníkov, ku ktorým patrí najmä schopnosť domyslieť dôsledky spáchaného trestného činu, schopnosť ovládať svoje emócie, schopnosť riešiť problémy a konflikty štruktúrovane a schopnosť rozpoznať rizikové situácie vedúce k porušovaniu právnych noriem.

*- Program eliminácie rizík finančnej recidívy (PERFR)* je špeciálny program určený pre páchateľov menej závažnej finančnej kriminality spojenej s nepriaznivou sociálnou situáciou trestaných, zadlženosťou, nedbanlivosťou, trestné činy spáchané v rámci zmluvných vzťahov najmä s finančnými inštitúciami a neplnením si svojich záväzkov najmä voči nim (bankové aj a nebankové subjekty a poisťovne).

**II. Probačné a výchovné programy pre odsúdených – realizované vo väzení:**

**-** *Program rozvoja sociálnych zručností*– program je vhodný pre osoby odpykávajúce si trest odňatia slobody v ústavoch na  výkon trestu a to 3 -6 mesiacov pred prepustením, najmä tí, ktorí sú zaradení do výstupných oddielov a pripravujú sa na život na slobode. Cieľom programu je rozvíjanie pozitívneho sociálneho správania, sebakontrolu, zvýšenie sociálnych zručností a spôsobilostí, ktoré posilňujú bezkonfliktný spôsob života.

**-** *Program rozvoja finančnej gramotnosti* **-** program je vhodný pre osoby odpykávajúce si trest odňatia slobody v ústavoch na  výkon trestu a to 3 -6 mesiacov pred prepustením, najmä tí, ktorí sú zaradení do výstupných oddielov a pripravujú sa na život na slobode. Program je zameraný na riešenie problémov zadlženosti odsúdených, zvýšenie finančnej gramotnosti a pomoc a poradenstvo pri oddlžovaní účastníkov cieľovej skupiny.

*- Program rozvoja právneho povedomia* **-** program je vhodný pre osoby odpykávajúce si trest odňatia slobody v ústavoch na  výkon trestu a to 3 -6 mesiacov pred prepustením, najmä tí, ktorí sú zaradení do výstupných oddielov a pripravujú sa na život na slobode. Cieľom programu je získať základné právne vedomosti dôležité pri orientácii sa v živote a na trhu práce (ústavné, občianske, rodinné, pracovné a sociálne právo).

**-** *Nový život na slobode* **-** program je určený pre mladistvých odsúdených, ktorým sa končí výkon trestu odňatia slobody a prebieha ešte vo výkone trestu odňatia slobody. Cieľom je eliminácia rizika recidívy trestnej činnosti alebo iného protiprávneho konania mladistvých a vytváranie podmienok pre ich opätovné začlenenie sa do sociálno-pracovného prostredia. Pomôcť im pri resocializácii a reintegrácii do normálneho života, a to osobnostným posilňovaním a upevňovaním snáh žiť v súlade so spoločenskými normami v čase najväčšieho ohrozenia (tzn. bezprostredne po prepustení z výkonu trestu).

Programy prebiehajú skupinovou formou s max.12 účastníkmi. Realizujú sa v spolupráci s ústavmi na výkon trestu odňatia slobody v prípade získania finančných prostriedkov cez dopytovo orientované projekty.

**POPIS PROGRAMU PORR**

Resocializačný program PORR - „Program osobnostného rozvoja a rastu“ predstavuje skupinový sociálny výcvik pre 8-12 účastníkov, ktorý je realizovaný zážitkovou formou.

Realizácia programu PORR vychádza zo všeobecných cieľov probačných programov, tzn. z obmedzovania rizík opakovania trestnej činnosti, zohľadnenia záujmov poškodených a ochrany spoločnosti formou posilnenia a podpory pozitívnych zdrojov klientov, ktoré im umožnia opätovné začlenenie do spoločnosti (resocializáciu), umožnia im viesť život v súlade so zákonmi a spoločensky akceptovanými pravidlami.

Hlavnými cieľmi programu PORR je u účastníkov:

- minimalizovať potenciál rizikového správania (zvládanie stresu, riešenie kríz a konfliktov, znižovanie rizikových faktorov),

- rozšíriť sociálne kompetencie a sociálnu komunikáciu (sebapoznanie, spätná väzba).

**Cieľová skupina**

Úspešnosť programu závisí od výberu vhodných účastníkov do resocializačného programu čiže dosiahnutie obmedzenia rizík opakovania trestnej činnosti, posilnenie a podpora pozitívnych zdrojov klientov, ktoré im umožnia úspešnú resocializáciu. *Program PORR je určený nasledujúcej cieľovej skupine :*

- odsúdený, ktorému súd udelil podmienečný odklad výkonu trestu odňatia slobody s probačným dohľadom a povinnosťou spočívajúcou najmä v príkaze podrobiť sa v súčinnosti s probačným a mediačným úradníkom alebo iným odborníkom programu sociálneho výcviku alebo inému výchovnému programu. (§ 51 ods.4 g Zákona č. 300/2005 Z. z.),

- odsúdený, ktorému prokurátor udelil podmienečné zastavenie trestného stíhania v zmysle § 216 odst.4 Zákona č. 301/2005 Z. z. Trestný poriadok.

**Využitie metód**

V rámci programu PORR sú pri práci s účastníkmi programu využívané metódy a techniky, vychádzajúce zo skupinovej i individuálnej práce:

- skupinová práca využívajúca kognitívno – behaviorálne techniky,

- dialóg a skupinové diskusné metódy (vyslovovať vlastné názory, vzájomne sa počúvať, rešpektovať názor iného),

- zážitkové metódy (hranie rolí, modelovanie situácií),

- diagnostické a klasifikačné metódy.

**Celkový rozsah programu**

Resocializačný program PORR má rozsah 36 hodín.

**Štruktúra programu**

Program PORR pozostáva zo štyroch základných modulov, ktoré sú zostavené v súlade s cieľmi resocializačného programu a cieľovou skupinou vhodnou pre jeho realizáciu. Jednotlivé moduly sú zoradené tak, aby na seba plynule nadväzovali. 4 moduly programu PORR:

1. Sebapoznávanie a poznávanie iných

2. Komunikácia verbálna aj neverbálna

3. Asertívne správanie a rozpoznanie a zvládanie manipulatívneho správania

4. Problémy a ich riešenie neagresívnym spôsobom.

**Obsah jednotlivých modulov**

Program PORR pozostáva zo základných štyroch modulov uvedených vyššie. Sú zoradené tak, aby jednotlivé tematiky na seba logicky nadväzovali. Každý modul má zadefinované konkrétne ciele, čo sleduje a základné tematické časti, ktoré má podrobnejšie rozpracované v prílohe.

*Add. 1. modul: Sebapoznávanie a poznávanie iných*

**Cieľ:**

* uvedomiť si rôzne úrovne svojej osobnosti u seba aj iných a motivovať sa k ich rozvoju
* uvedomiť si zodpovednosť za svoje správanie, riziko recidívy a jeho eliminácia

**Časti:**

A. Sebapoznávanie

B. Emócie a pocity

C. Môj trestný čin

*Add. 2. modul: Komunikácia*

**Cieľ:**

* zvládnuť základné formy komunikácie,
* pochopiť význam aktívneho počúvania a sebaotvorenia v komunikácii
* rozpoznať svoje chyby a chyby iných v komunikácii

**Časti**

A. Neverbálna komunikácia

B. Verbálna komunikácia

C. Aktívne počúvanie

*Add. 3. modul: Asertívne správanie a rozpoznanie a zvládanie manipulatívneho správania*

**Cieľ:**

* identifikácia typov správania
* osvojenie si základov asertívneho správania
* rozpoznanie a zvládanie manipulácií v správaní

**Časti:**

A. Základné spôsoby správania

B. Asertívne správanie a rozpoznanie a zvládanie manipulatívneho správania

*Add. 4. modul: Problémy a ich riešenie neagresívnym spôsobom*

**Cieľ**:

* pristupovať k problémom štruktúrovaným a cieleným spôsobom
* naučiť sa a vyskúšať si stratégie pre riešenie problémov
* viesť účastníkov k systematickému riešeniu každodenných problémov.

**Časti:**

1. Rozumieť problému
2. Hľadanie riešení
3. Realizácia riešení
4. Akčný plán
5. Záver

**POPIS PROGRAMU PERFR**

Resocializačný program PERFR - „Program eliminácie rizík finančnej recidívy“ je špeciálny program určený pre páchateľov menej závažnej finančnej kriminality spojenej s nepriaznivou sociálnou situáciou trestaných, zadlženosťou, nedbanlivosťou, trestné činy spáchané v rámci zmluvných vzťahov najmä s finančnými inštitúciami a neplnením si svojich záväzkov najmä voči nim (bankové aj a nebankové subjekty a poisťovne).

**Ciele programu**

Posilnenie zodpovednosti za svoje činy prostredníctvom objavenia a uvedomenia si svojich pozitívnych zdrojov a schopností. Zodpovednosť je základným pilierom spoľahlivosti človeka, a umožňuje aj iným dôverovať mu a ponechávať mu slobodu v rozhodovaní.

Hlavným cieľom vzdelávacieho programu je poskytnúť frekventantom získanie základov finančnej gramotnosti a prehĺbenie ich znalostí v tejto oblasti a to:

* posilňovať v nich vedomie osobnej zodpovednosti za svoje postoje a činy, naučiť ich vidieť v peniazoch prostriedok, nástroj na dosahovanie cieľov,
* umožniť im získať schopnosť orientácie v spleti finančných inštitúcií a ich produktov,
* naučiť ich vidieť a chápať súvislosti spoločensko-ekonomického diania s možnosťami ich osobnej a pracovnej realizácie,
* v maximálnej miere ich orientovať na spájanie vedomostí zo sveta peňazí s ich využívaním a uplatňovaním v každodennom živote,
* poskytnúť frekventantom získanie základov finančnej gramotnosti, prehĺbenie ich znalostí aj z oblasti právnej,
* naučiť ich vidieť a chápať súvislosti spoločensko-ekonomického diania s možnosťami ich osobnej a pracovnej realizácie.

**Cieľová skupina**

Cieľovú skupinu tvoria páchatelia v súvislosti s ich spáchaným trestným činom, ktorých trestná činnosť je najmä determinovaná nepriaznivou sociálnou a finančnou situáciou, zadlženosťou, nedbanlivosťou a nedostatočnou úrovňou finančnej gramotnosti, kde v súvislosti nesplácaním dohodnutých splátok ako poškodení vystupujú rôzne splátkové spoločnosti, nebankové subjekty ale aj inštitúcie, kde páchateľ mal prístup k finančným prostriedkom v rámci svojho povolania, ktoré použil pre vlastné účely. Sú to najmä páchatelia stíhaní pre spreneveru podľa § 213 ods. 1 Tr. zákona, ďalej je to kategória páchateľov, voči ktorým sa vedie trestné stíhanie, resp. boli právoplatne odsúdení pre prečin podvodu podľa § 221 ods. 1, 2 Tr. zákona. Poslednou kategóriou sú páchatelia, ktorí sú trestné stíhaní pre prečin úverový podvod podľa § 222 ods. 1 Tr. zákona, ktorí uzatvorili Zmluvu o spotrebiteľskom úvere za účelom zakúpenia spotrebnej techniky do domácnosti, ktorú následne nedokážu splácať a získaný tovar predali ďalšej neznámej osobe.

**Využitie metód**

* Skupinová a individuálna práca s frekventantmi je uskutočňovaná metódami:
* prednášky spojené s diskusiou zamerané na odovzdávanie nových poznatkov,
* diskusia zameraná na prezentovanie rôznych názorov na jednotlivé problémy a na zisťovanie názorov a postojov frekventantov na rôzne životné situácie,
* hranie rolí zamerané na prezentáciu vlastnej osobnosti,
* práca v skupinách - riešenia modelových príkladov - spoločná zodpovednosť za výsledky, podpora kooperatívnych štýlov správania, minimalizácia komunikačných blokád,
* hry – demonštrácia vzťahov a súvislostí, nácviky sociálnych zručností.

**Celkový rozsah programu**

Resocializačný program PERFR má rozsah 42 hodín, tzn. 14 stretnutí po 3 hodiny. Forma práce je aj skupinová.

**Štruktúra programu**

Program pozostáva zo 4 modulov, ktoré sú zostavené v súlade s cieľmi resocializačného programu a cieľovou skupinou vhodnou pre jeho realizáciu. Jednotlivé moduly sú zoradené tak, aby na seba plynule nadväzovali.

*Program má 4 moduly:*

1. Môj trestný čin

2. Ako sa stať zodpovednejším

3. Zadlženosť a finančná gramotnosť - pôžičky, úverové produkty a ich poskytovatelia

4. Cesta k finančnej pohode

**Obsah jednotlivých modulov**

*Add. 1. modul: Môj trestný čin*

**Cieľ:** uvedomiť si ako k trestnému činu došlo, aké boli dôvody, výhody, nevýhody, následky, nácvik techník na eliminovanie úzkosti, napätia, hnevu a agresie.

**Časti:**

o Motívy, ciele trestného činu

o Priebeh trestného činu

o Výhody a nevýhody trestného činu

o Zodpovednosť za správanie

*Add. 2. modul: Ako sa stať zodpovednejším*

**Cieľ:**

* učiť a povzbudzovať účastníkov k väčšej zodpovednosti za svoje rozhodnutia a činy
* objaviť a uvedomiť si svoje pozitívne zdroje
* rozpoznať riziká a manipulácie
* zvládať manipulácie
* dokázať sa rozhodnúť a povedať „nie“

**Časti:**

o Podpora osobnosti a pozitívnych osobných zdrojov

o Riziká a manipulácie

o „Nie a stop“ nevýhodným a rizikovým situáciám

*Add. 3. modul: Zadlženosť a finančná gramotnosť*

***Cieľ:***

* naučiť ich opatrnosti a zodpovednosti pri rozhodovaní zobrať si úver alebo tovar na splátky
* odhadnúť riziká ktoré súvisia zo splácaním úverov
* odhadnúť svoje vlastné riziká a varovné signály

**Časti:**

o Trvalé životné hodnoty, hodnotový rebríček (zdravie, rodina, bývanie)

o Zabezpečenie peňazí pre uspokojovanie životných potrieb, príjem a práca

o Pôžičky, úverové produkty a ich poskytovatelia

o Dôsledky neplatenia možné riešenia (komunikácia s veriteľmi, urovnanie prostredníctvom súdu, mimosúdne urovnania)

*Add.4. modul: Cesta k finančnej pohode*

***Cieľ:***

* naučiť sa reálne ohodnotiť svoje finančné možnosti a zdroje
* naučiť sa odolávať ponukám, reklamám a manipuláciám
* prijať zodpovednosť za vytváranie finančnej rezervy /pre nepredvídané udalosti
* naučiť ich efektívne a bezpečne využívať moderné nástroje platobného styku

**Časti:**

o Finančná zodpovednosť a prijímanie správnych rozhodnutí

o Plánovanie a hospodárenie s financiami v bežných životných situáciách

**RUBIKON Centrum – Česká republika**

**Lenka Ouředníčková**

Jeden z našich programov realizovaný vo väzení je ZZ “Získaj zamestnanie” motivačný program s časovou dotáciou 24 hodín a skupinami 5 až 14 odsúdených. Tento interaktívny program je rozdelený na 2 časti - prevencia recidívy a rozvíjanie kompetencií potrebných pre získanie a udržanie práce. Cieľom je rozvinúť pozitívne aspekty a sociálne zručnosti klientov a učiť ich ako dosiahnuť svoje ciele bez konfliktu so zákonom a taktiež posilniť ich zručnosti nutné pre získanie a udržanie práce.

**Témy programu:**

Životopis a motivačný list, zručnosti pre pracovný pohovor, informácie o zákonníku práce, orientácia na aktuálnom trhu práce, štruktúrované riešenie problémov a medziľudských konfliktov, ovládanie hnevu, získanie nutných kompetencií pre úspešné uplatnenie sa na slobode, vyrovnanie sa s trestnou minulosťou a odňatím slobody.

Taktiež poskytujeme “udržiavacie kurzy” s cieľom zvýšiť a rozvinúť zručnosti odsúdených a zvýšiť ich úspech na trhu práce. RUBIKON centrum taktiež organizuje workshopy pre rozvíjanie pracovných návykov. V nich majú odsúdení príležitosť posilniť svoje pracovné návyky, zlepšiť svoju kvalifikáciu a motiváciu a vytvoriť niečo zmysluplné, keďže ich výrobky sú venované charite.

Taktiež organizujeme diskusie nazývané *“Kroky pred a po prepustení”*, ktoré trvajú cca 2 hodiny. Ide o súčasť prípravy pre situácie po prepustení a motiváciu pre prvé kroky pred a po prepustení. Cieľom je ukončiť prípravu pre situácie po prepustení, motivovať klientov, aby vykonali kroky, ktoré by im uľahčili ich reintegráciu na slobode (bez konfliktu so zákonom) a získať a udržať si prácu. Témy: kroky pred prepustením - príprava na prepustenie, mapovanie možností po prepustení; kroky po prepustení - situácia po prepustení, čo by mal byť prvý krok; poskytovanie služieb RUBIKON centra po prepustení (pracovné konzultácie, spolupráca s mentormi, dlhové konzultácie), individuálne otázky, pomoc s prípravou na prepustenie.

Organizujeme tiež skupinové programy zamerané na finančnú gramotnosť a riešenie dlhov, ktoré trvajú 3 až 6 hodín a sú realizované v interaktívnej forme. Cieľom je informovať klientov o problémoch s dlhmi, rozvíjať vedomosti a zručnosti potrebné pre riešenie dlhov (príčina dlhov, prevencia, narastanie dlhov, oddlžovanie, mapovanie dlhov, komunikácia s veriteľmi a právny rámec exekúcií) a rozvíjať vedomosti a zručnosti nutné pre riešenie dlhov. Program taktiež poskytuje nástroje pre zodpovedné osobné finančné plánovanie a inštrukcie pre efektívne manažovanie osobného rozpočtu. Účastníci taktiež získajú informácie o tom, ako riešiť ich problémy bez konfliktu so zákonom. Sú povzbudzovaní, aby sa zamýšľali nad ich právami a zodpovednosťou v rámci dlhovej problematiky (alebo všeobecných platobných povinností) a v rámci iných vysoko rizikových situáciách (nadčasy).

RUBIKKON centrum poskytuje *mobilné dlhové poradenstvo* - osobnú asistenciu v oblasti riešenia dlhov a iných súvisiacich problémov. Cieľom je hlavne poskytovať špecifickú asistenciu individuálnym klientom a riešiť problémové situácie týkajúce sa ich ťažkej životnej situácie. Individuálne konzultácie sú poskytované vyškolenými odborníkmi. Daná služba je vhodná ako doplnok v následnosti na kurz finančnej gramotnosti (účasť v kurze nie je nutná). Konzultácie sa sústreďujú na nasledovné tematické oblasti: orientácia v dlhoch, postupy pri riešení nadmernej zadlženosti, rozdelenie aktív.

**Motivačný a výcvikový program “Získaj zamestnanie“**

Ide o skupinový program. Jeho cieľom je podporiť odsúdených v ich ceste k úspešnému návratu na slobodu, obzvlášť k úspešnému uplatneniu sa na trhu práce. Program sa zameriava na prvé kroky tejto cesty ako sú napr. posilňovanie pozitívnych vlastností odsúdených a rozvíjanie ich sociálnych zručností. Celý program je interaktívny a zameriava sa na získanie praktických zručností. V programe sú využívané interaktívne cvičenia ako napr. hranie rôznych rolí alebo posilňovanie vlastných zručností, atď. Veľký význam je pripisovaný skupinovej dynamike. V rámci prevencie recidívy si klienti taktiež osvojujú postupy pre riešenie problémov a konfliktov s inými ľuďmi. Taktiež sa učia ako kontrolovať hnev a ako sa vyrovnať so svojou trestnou minulosťou. Iné časti programu sa zameriavajú na získavanie nových zručností alebo rozširovanie už nadobudnutých, ktoré sú kľúčovým prvkom pre zvýšenie šancí odsúdených pri hľadaní a udržiavaní si zamestnania. Zahŕňa to písanie životopisu a motivačného listu, absolvovanie výcviku pre úspešné zvládanie vstupného pracovného pohovoru a prípravu pre mapovanie trhu práce. Základné informácie o pracovnom zákone sú taktiež súčasťou kurzu ako aj diskusia na témy „je nutné povedať budúcemu zamestnávateľovi o vašej trestnej minulosti?”, ako hovoriť pred ostatnými o svojej trestnej minulosti, výhody legálnej a nelegálnej práce, atď.

Klient je v rámci programu podporovaný v tvorbe a prijatí alternatívnych behaviorálnych stratégií, ktoré mu umožnia nájsť a udržať si zamestnanie a vyhnúť sa ďalšiemu páchaniu trestnej činnosti. Klient je taktiež konfrontovaný s jeho trestným správaním; odsúdení sú podnecovaní v zamýšľaní sa nad ich kriminálnymi aktivitami.

Cieľom programu je zvýšiť šance odsúdených nájsť a udržať si zamestnanie po prepustení, ale taktiež minimalizovať riziko recidívy a viesť ich k zodpovednosti a ochrane spoločnosti.

**Metóda kognitívno-behaviorálnej terapie**

V kurze pracujeme s kognitívno-behaviorálnou metódou. Cieľom tejto metódy je zmeniť nezdravé minulé návyky a naučiť novým zdravým návykom. Pre dosiahnutie týchto cieľom používame nasledovné metódy:

* Uvedomovanie si výhod a nevýhod ďalšieho páchania trestnej činnosti
* Uvedomovanie si silných stránok a výhod klienta - ich využívanie
* Precvičovanie sociálnych zručností (verbálne, odmietnutie, negatívna asertivita)
* Nácvik uvedomovania si a zvládania emócií (nuda, smútok, hnev, eufória)
* Nácvik empatie (zníženie egoizmu, chápanie emócií, postojov, atď.).

V rámci kognitívno-behaviorálnej metódy klienti pracuje v skupinách (max. 10 účastníkov).

**Štruktúra výcviku**

Program má rozsah 24 hodín (frekvenciu a trvanie sedení je možné prispôsobiť možnostiam odsúdených). Ideálna veľkosť skupina závisí od uváženia lektorov a trestnej minulosti odsúdených. Ideálny počet je 5-7 účastníkov pre jedno sedenie a 7-14 účastníkov pre 2 sedenia. V ideálnom prípade by mali program viesť dvaja lektori. Je na uvážení lektorov ako budú rozdeľovať úlohy a individuálne témy. Každý modul/kurz je uzatvorená jednotka a klienti sú povinní sa jej zúčastniť v plnom rozsahu.

***Témy metódy kognitívno-behaviorálnej terapie***

* ÚVOD - význam kurzu a pravidlá hry
* TEÓRIA - stratégia a taktiky
* HNEV a ako ho zvládať
* PROBLÉMY a ako k nim pristupovať
* VZTAHY a úspešné vyjednávanie s ostatnými
* KONFLIKTY a ako ich riešiť

***Témy týkajúce sa hľadania zamestnania***

* ORIENTÁCIA NA TRHU PRÁCE
* ŽIVOTOPIS a ako sa vyjadriť k trestnej minulosti
* PRACOVÝ POHOVOR bez trémy
* PRÁCA - legálna a nelegálna
* ČAS a časové plánovanie
* PRÁCA - zákony
* VOĽNÝ ČAS
* POHĽAD SPÄŤ a evaluácia kurzu

**Charakteristiky vhodných klientov**

Najvhodnejší vek klienta je medzi 20 a 30 rokom života, ale zúčastniť sa môžu aj iní odsúdení. Program je vhodný pre odsúdených, ktorí spáchali recidívu. Zapojenie odsúdeného by malo byť na základe vlastného záujmu a dobrovoľného rozhodnutia. Taktiež musí byť braná do úvahy osobnosť odsúdeného vzhľadom na jeho inteligenciu a schopnosť pracovať v skupine. Programu sa nemôžu zúčastniť odsúdení, ktorí majú vážne psychiatrické diagnózy alebo sú závislí na drogách alebo alkohole.

Odsúdení musia rešpektovať stanovené pravidlá - dochádzka, dochvíľnosť, aktívna účasť v programe.

**Slawek Foundation - Poľsko**

**Aleksandra Borek**

**Programy implementované väzenským personálom v UVTOS v Poľsku:**

* Program prevencie agresivity a násilia: - „ART - Aggression Replacement Training“ = výcvik zvládania hnevu, „Prison Smart” (cieľom programu je eliminovať mentálne napätie, smútok, hnev, strach).
* Vzdelávacie a nápravné programy pre páchateľov domáceho násilia a zneužívania „Program Duluth, Prevencia závislostí a abúzu alkoholu a drog – „HIOB”, „Można inaczej” (Môže to byť iné), „Trzeźwy Kierowca” (Triezvy šofér); „Druga szansa” (Druhá šanca), program zameraný na páchateľov dopravných priestupkov pod vplyvom alkoholu) „Trzeźwość receptą na utrzymanie wolności” (Triezvosť ako spôsob ako zostať voľný), program založený na krátkych intervenciách zameraný na ľudí závislých na alkohole, ktorí nemajú príležitosť absolvovať terapiu v podmienkach väzenskej izolácie a ľudí, ktorí konzumujú alkohol v škodlivej miere.
* Profesionálna aktivácia a presadzovanie sa na trhu práce - „Aktywizacja Zawodowa” (Pracovná aktivácia), pracovné konzultácie, stretnutia s pracovným poradcom, (individuálne alebo v skupinách) „Przywięzienne Kluby Pracy” (Väzenské kluby práce), programy prípravy odsúdených pre vstup na trh práce, v rámci ktorých pracovní poradcovia vedú sériu workshopov aktívneho hľadania zamestnania - podľa príručky „Job Club” a 5 stretnutí podľa príručky poskytujúcej informácie o tom ako sa má klient presadiť na trhu práce. V roku 2013 bolo zrealizovaných 972 programov pracovnej aktivácie s celkovým počtom 11 889 ľudí, v roku 2014 bolo zrealizovaných 820 programov pre skupinu 9 923 odsúdených, zatiaľ čo v roku 2015 bolo zrealizovaných 267 programov pre skupinu 3 747 odsúdených.
* budovanie kognitívnych zručností, rodinná integrácia - „Rodzinne malowanie” (Rodinné maľovanie) (príležitostné stretnutia na deň detí), „Szkoła dla ojców” (Škola pre otcov) (programy zamerané na odsúdených s dysfunkčnými vzťahmi s deťmi), „Spokojny dom” (Pokojný domov) - program zameraný na páchateľov domáceho násilia. Je to program založený na Duluthovej metóde. Program je implementovaný pod záštitou Národného programu pre prevenciu domáceho násilia.
* Programy na prevenciu HIV/AIDS - „Żyję bez ryzyka” (Žijem bez rizika).
* Programy zamerané na občianske a historické vzdelávanie: „Auschwitz – Historia - Edukacja Obywatelska” (Auschwitz - história - občianska náuka) programy poskytujú informácie o histórii koncentračného tábora a pamätí tých, ktorí tam trpeli a zomreli, ale taktiež poučenie o tom, kam až môže zájsť nenávisť, „Śladami zbrodni” (V šľapajách trestného činu) sedenia o histórii, obzvlášť o hnutiach za nezávislosť a zločinoch spáchaných na národoch; výstavy a projekcie filmov, vedecko-populárne prednášky), „Tikkun – Naprawa” (Tikkun – oprava) väzenská služba zapája väzňov do starostlivosti o monumenty, pamätné tabule, obelisky, vojenské a židovské cintoríny.
* Kultúrne a vzdelávacie kurzy a kurzy zamerané na telesnú výchovu a šport, napr.:

„Z fotografią na Ty” (Zoznámenie sa s fotografiou) programy pre vybraných odsúdených zamerané na vyučovanie logického myslenia, estetickej senzibility a zručností na stanovenie krátkodobých a dlhodobých cieľov ako aj zručností na manažovanie voľného času v spoločensky akceptovateľnej forme.

* „Mała ojczyzna” (Malá domovina) programy pre odsúdených, ktorí si svoj trest odpykávanú v otvorenom režime, zamerané na športy a turistiku s využitím bicykla ako spôsobu na spoznávanie najbližšieho susedstva; taktiež účasť odsúdených na vzdelávacích kurzoch organizovaných pracovníkmi Národného parku ako súčasť „Zelenej školy”.
* „Sztuka dla Pokoju - Po drodze...” (Umenie pre pokoj - na ceste...) divadlo ako katalyzátor (divadelné workshopy), „Nike” rehabilitačný program zameraný na odsúdených so záujmom o umenie, „Szach Mat” (šachmat) program využívajúci prvky šachu v rehabilitačnom procese.
* Projekt „Resocjalizacja i Socjalizacja Razem” (Rehabilitácia a socializácia spolu), implementovaný v Ústave pre výkon väzby v Grójec, detašované oddelenie v Stawiszyn je inovatívny program podporujúci odsúdených v rehabilitačnom procese, ktorý je realizovaný vďaka spolupráci s Ochranou zvierat v Poľsku a väzenskou službou. Cieľom programu je vzbudiť súcit v odsúdených, znovu v nich vybudovať sebaúctu, rešpekt a prijatie seba samého. Odsúdení, ktorí sa starajú o zvieratá, zažívajú pocit slobody. Často po prvýkrát vyjadrujú emócie a všímajú si, že sú pre niekoho dôležití, zatiaľ čo podľa odsúdených už len samotná prítomnosť zvierať ich robí lepšími a potrebnými.
* Kanisterapia je inovatívna forma penitenciárnej aktivity v Poľsku, po prvýkrát zrealizovaná v UVV v Hajnówka a potom v siedmich UVTOS v Poľsku. Program navštevuje 8 odsúdených a 6 psov z útulku zvierat „Ciapek” v Hajnówka. Praktické vyučovanie sa odohráva v UVV v Hajnówka a zahŕňa individuálnu prácu psovoda, skupinový výcvik a starostlivosť o psa, socializáciu s ľuďmi a inými psami. Odsúdení začínajú budovať nové vzťahy so zvieratami, ktoré sú veľmi náročné, potrebujú akceptáciu, trpezlivosť a senzibilitu a nevypytujú sa na trestnú minulosť.
* Odsúdení v UVV Radom môžu začať študovať na Technologickej a humanitnej univerzite v Radom. Odsúdení môžu študovať odbor „Autá a bezpečnosť na cestnej premávke“ na fakulte mechanického inžinierstva. Poskytujú tri a pol ročné bakalárske kurzy. Prvé dva roky prichádzajú prednášatelia do UVV a následne sa študenti zúčastňujú vyučovania vrátane laboratórnych cvičení realizovaných v priestoroch univerzity. Vedenie UVTOS rozhodne o tom, kto sa môže kurzu zúčastniť. Prijímacie konanie na študijný odbor sa uskutočňuje v spolupráci s univerzitou a UVV v Radom. To znamená, že väzni, ktorí majú záujem o vyučovanie, môžu byť premiestnení do UVV Radom, aby si svoj trest odpykali tam. Projekt je manažovaný Generálnym riaditeľstvom väzenskej služby a Ministerstvom spravodlivosti. Štúdium je financované z fondov Európskej únie.

**Príklady iných výcvikov realizovaných väzenským personálom a externými poskytovateľmi:**

* výcviky v oblasti stavebníctva a stolárstva (podpora hľadania práce po prepustení) - UVTOS v Starý Bór,
* umelecké workshopy, napr. sochárstvo, umelecké kurzy ako napr. výroba napodobením lodí, maľby,
* workshopy v maľovaní nástenných malieb na dvore pre ženy v UVV vo Varšave Grochów. Zúčastnili sa ich dievčatá z uzatvorených oddelení.
* „Sport to wolność” (Šport je sloboda), „Stretching program rehabilitacji psychoruchowej” (Strečing - program pre psychomotorickú rehabilitáciu) - programy sú určené pre rôzne kategórie odsúdených a zameriavajú sa na zdravotné aspekty cvičenia;
* „Plastuś”, „Galeria u rzeźnika” (Galéria u mäsiara), „Dobro ukryte w sztuce” (Dobré skryté umenie), „Siłą wyobraźni otwieramy serca” (Otvárame srdcia silou imaginácie), „Dekoratorka” (Dekorátor) - programy zamerané na rozvoj vlastnej umeleckej práce odsúdených.

**Charakteristiky vybratých výcvikov implementovaných v UVTOS v Poľsku:**

**„ART”- Aggression Replacement Training (výcvik zvládania hnevu)**

Výcvik zvládania hnevu predstavuje 30 hodín kognitívnych a behaviorálnych intervencií založených na metóde výcviku zručností v malých skupinách (do 10 osôb) prostredníctvom spoločných aktivít dvoch účastníkov. Skladá sa z 3 modulov (sociálne zručnosti, ovládanie hnevu a morálne rozhodovanie), z ktorých každý trvá cca 10 hodín. V penitenciárnom systéme je táto metóda aplikovaná u mladistvých páchateľov, ktorí majú sklony k agresívnemu správaniu, obzvlášť v situáciách, kde je agresívne správanie naučené v procese sociálneho učenia alebo predstavuje dôsledok nedostatku dostatočnej sebakontroly, morálnej reflexie alebo sociálnych zručností, vďaka ktorým je možné dosiahnuť osobné ciele sociálne akceptovateľným spôsobom. ART sedenia sú direktívne a realizované s využitím hrania rolí a modelovania. Sedenia sa skladajú z úvodných cvičení: stanovenie výcvikových pravidiel, vyplnenie dotazníku o agresivite a teóriu o agresívnom správaní. Každý účastník vyhodnotí svoje agresívne správanie sám prostredníctvom vyplnenia formuláru. Veľká časť výcviku je venovaná komunikačným cvičeniam: averzívne a apetitívne správanie, pozitívna a negatívna komunikácia ako aj priame, pevné správanie a odvážna komunikácia. Nakoniec sa účastníci naučia ako poskytovať spätnú väzbu. Kurzoví účastníci sa učia aké životné postoje vyjadrujú: odvážne, manipulatívne, ústupčivé alebo pasívne. Ďalším krokom je výcvik sociálnych zručností.

Každý účastník cvičí vo dvojici určitú prosociálnu zručnosť a pred celou skupinou a následne dostáva spätnú väzbu. Ďalšou časťou výcviku je učenie ako kontrolovať hnev, ktoré zahŕňa oboznámenie sa s mechanizmom a spôsobom ako potlačiť tento nepríjemný pocit. Účastníci odpovedajú na otázky z dotazníka a spoznávajú svoj index hnevu. Potom sa učia, kedy sa hnev objavuje a ako ho treba potlačovať. Hore uvedené ciele môžu byť dosiahnuté prostredníctvom poznania spúšťačov hnevu, signálov, ktoré prichádzajú z tela a rozpoznanie a uplatnenie techník na zmiernenie fyziologického rozrušenia organizmu. Ďalšia aktivita je uplatňovanie tzv. “pripomienky”, ktoré umožňujú vidieť situácie, ktoré spúšťajú hnev z iného uhla - ako menej rizikové a uplatňovať prosociálne zručnosti. Posledná časť programu zahŕňa cvičenia morálnej reflexie vrátane objavovania vlastných hodnôt, uplatňovania zručností morálnej reflexie a zlepšenie postupov v rozhodovania, ktoré aktivujú hodnoty. Tieto postupy poskytujú príležitosti na zamyslenie pred prijatím rozhodnutia zachovať sa agresívne, čo stojí za vykonanie a čo by nemalo byť vykonané. Program ART je najefektívnejšia vtedy, keď sú nové zručnosti posilňované nepretržite a to aj mimo výcvikových sedení a aj inými zamestnancami, ktorí nie sú lektormi programu, ale sú s odsúdenými v kontakte (napr. dozorcovia).

Tento program je v poľských väzeniach známy a je realizovaný už 10 rokov. V roku 2013 bolo zrealizovaných 364 ART programov pre 3 531 odsúdených. V roku 2014 395 programov pre 3 989 odsúdených, zatiaľ čo v roku 2015 267 programov pre 3 747 odsúdených v UVTOS v celom Poľsku.

**Program “Duluth”**

Pre mnohých ľudí je rodinné prostredie miesto plné nástrah, utrpenia a zúfalstva. Domáce násilie, nazývané tiež rodinné násilie, je zámerný skutok s využitím výhody fyzickej alebo emocionálnej prevahy voči rodinným príslušníkom a s následným porušovaním ich osobného majetku a práv. Program pre páchateľov domáceho násilia (väzni odsúdení na základe článku 207 Trestného zákona) je založený na vybraných prvkoch podľa Duluthovho modelu. Program sa zameriava na zvýšenie schopnosti kontrolovať agresívne správanie, schopnosti riešiť konflikty bez použitia agresie a násilia a konštruktívne fungovanie v rodine. Program je založený na nasledujúcich cieľoch: učiť páchateľov rozpoznať ich osobné signály, ktoré môžu byť signálom pre fyzické, emocionálne, ekonomické a sexuálne násilie, ktoré bezprostredne nastane ako aj rozpoznať motívy, ktoré vedú agresorov a dôsledky ich skutkov. Ďalej učiť páchateľov ako riešiť rodinné problémy bez narúšania osobnej dôstojnosti jej členov, zvýšiť mieru sebaovládania u páchateľov ako aj pripraviť túto skupinu páchateľov na správne fungovanie v prostredí, z ktorého pochádzajú. Program trvá 6 mesiacov a skladá sa z 24 stretnutí (celkove 65 hodín). Sedenia sú realizované podľa určitého plánu vo vzťahu k správaniu: najprv je analýza, pochopenie a prerušenie. Tento plán sa týka fyzického a emocionálneho násilia, šikanovania a zastrašovania, izolovania, zapierania, zhadzovania a obviňovania, zľahčovania. Nakoniec sa počas sedení účastník naučí, ako definovať dôveru, podporu, čestnosť, zodpovednosť, sexuálny rešpekt a negáciu. Taktiež sa oboznámi s pojmami ako sú mužské privilégium, ekonomické násilie, použitie detí ako kontrolnej taktiky ako aj zneužívanie a zastrašovanie.

V roku 2013 bolo zrealizovaných 207 Duluth programov pre 1801, v roku 2014 174 pre 588 odsúdených, zatiaľ čo v roku 2015 136 programov pre 1222 odsúdených. Program umožňuje vytvoriť obraz o fungovaní páchateľa, ktorý často banalizuje svoje skutky a buduje iluzórne presvedčenie o svojej nevine a nedostatku zodpovednosti za násilné správanie, za ktoré má byť odsúdený. Hore uvedené by do veľkej miery umožnilo predísť prijatiu unáhlených rozhodnutí vo veci podmienečného prepustenia, ak je známe, že napr. páchateľ stále prejavuje násilné správanie vo vzťahu k svojej rodine (manipuluje, zastrašuje cez telefón, atď.).

Účasť externých organizácií v rehabilitačnom procese odsúdených je pridanou hodnotou a má značný potenciál. Nadácia Slawek má v tejto oblasti mnohé, čo by mohla ponúknuť. V roku 2015 realizovala program **Pierwsze Kroki na wolności** (Prvé kroky k slobode) v troch UVTOS. Aktivity projektu zahŕňajú individuálne rozhovory s 137 odsúdenými v rámci konzultácií v oblasti hľadania práce, sociálnej a finančnej oblasti ako aj dva druhy výcvikov: výcvik pre kontrolu hnevu (54 hodín) a psychosociálny kurz zameraný na prevenciu konzumácie alkoholu. Iný veľmi zaujímavý projekt, ktorý bol iniciovaný nadáciou Slawek, sa nazýva **Poczytaj mi…”** *(Čítaj ma..).* Skladá sa z nahratia textu, ktorý načíta odsúdený, jeho profesionálnej prípravy zvukovým technikom, vytvorením CD vrátane hudby v pozadí a zaslaní tohto CD dieťaťu odsúdeného s krátkym pozdravom pre neho. Projekt rozvíja sociálne a kognitívne zručnosti, sceľuje rodiny, rozvíja emocionalitu a zlepšuje čitateľské a interpretačné zručnosti.

**Garstycios grūdas – Litva**

**Stefa Kondrotienė**

**Programy implementované v UVTOS v Litve**

1. **Organizácie a ich aktivity/programy implementované v UVTOS**

Väzenské oddelenie Ministerstva spravodlivosti v Litve v roku 2015 neposkytlo žiadne informácie o MVO a ich prebiehajúcich programoch, avšak v poznámke pre UVTOS Alytus o inštitúciách, organizáciách a ich programoch v litvianskych UVTOS je uvedené, že sú implementované v menšej miere a to hlavne náboženskými organizáciami a pokrývajú len menšie počty odsúdených. Iné organizácie realizujú svoje aktivity v rámci nasledovných programov:

1. Náprava správania

2. Psychologické poradenstvo

3. Výcviky sociálnych zručností

4. Neformálne vzdelávanie

5. Formálne vzdelávanie

6. Kultúrne a umelecké vzdelávanie

7. Telesná výchova a zdravý životný štýl

8. Náboženská výchova

Programy s rôznym rozsahom a rôznou intenzitou v litvianskych UVTOS realizujú:

* 36 náboženských organizácií - okrem pastoračnej starostlivosti aj špecifické programy,
* 5 vládnych organizácií - psychologické poradenstvo, výcvik sociálnych zručností, neformálne vzdelávanie, formálne vzdelávanie,
* 8 MVO - projektové a poprojektové aktivity vo všetkých oblastiach,
* 2 miestne obecné alebo iné komunity - kultúrne a umelecké vzdelávanie, telesná výchova a zdravý životný štýl,
* reprezentanti 6 AA a / alebo NA skupín,
* reprezentanti 7 MVO - krátkodobé projektové aktivity - náprava správania, pastorálne, kultúrne a umelecké vzdelávanie, telesná výchova a zdravý životný štýl.

Pri evaluácii dát v tabuľke je nutné venovať pozornosť viacerým aspektom. Obzvlášť zarážajúca je skutočnosť, že najväčší počet výcvikov vo väzení bol organizovaný odbornými strednými školami a rezortom väzenstva, ale len veľmi malé percento univerzitami a vysokými školami.

Taktiež sú veľmi neaktívne centrá pre vzdelávanie dospelých, zamestnávatelia a MVO, zatiaľ čo sú to práve MVO, ktoré by mohli hrať dôležitú úlohu v rozvoji (samo) zamestnávania a spoločenskej angažovanosti odsúdených.[[2]](#footnote-2)

|  |  |  |
| --- | --- | --- |
| V nedávnych rokoch boli výcviky zamerané na prehlbovanie vzdelanosti a zručností organizované: | ODPOVEDE | |
| Odsúdení | Percento |
| Univerzity | 3 | 9 % |
| Vysoké školy | 4 | 1,2 % |
| Stredné školy | 28 | 8,2 % |
| Stredné odborné školy | 110 | 32,3 % |
| Vzdelávacie centrá a centrá pre vzdelávanie dospelých | 30 | 8,8 % |
| Centrá pre podporu zamestnávania | 31 | 9,1 % |
| Zamestnávateľ- vládna inštitúcia | 3 | 9,0 % |
| Zamestnávateľ - súkromná inštitúcia | 15 | 4,4 % |
| Rezort väzenstva | 109 | 32,0 % |
| **MVO** | **8** | **2,3 %** |
| Celkovo: | 341 | 100,0% |

Pri analýze hore uvedených informácií je možné vyvodiť záver, že 36 náboženských organizácií implementuje iba pastorálnu starostlivosť, ale žiadne výcviky alebo vzdelávanie. Päť verejných inštitúcií (vrátane UVTOS) počas jedného roku zrealizovalo výcviky s najväčším počtom odsúdených. Z tabuľky dát možno vidieť iba výsledky z výcvikov, ktoré MVO implementovali v UVTOS v meste Vilnius za rok 2011 - výcviky boli zrealizované iba pre 8 odsúdených. V prípade UVTOS Alytus boli výcviky MVO zrealizované pre 30 odsúdených a to vďaka projektu CSF "Garstyčios grūdas", do ktorého bolo v roku 2011 zapojených 30 odsúdených.

## 

1. **Povinné programy schválené rezortom väzenstva zrealizované v litvianskych UVTOS:**
2. Adaptačný program pre nových odsúdených v UVTOS.
3. Reintegračný program pre odsúdených.
4. Program právneho a sociálneho vzdelávania pre odsúdených, ktorí sa pripravujú na prepustenie.
5. „Iba ty a ja“.
6. „Equip“.
7. Prejavy kriminálnych subkultúr v penitenciárnom prevenčnom programe.
8. Samovražda a sebapoškodzovanie v penitenciárnom prevenčnom programe.
9. Program pre umeleckú tvorbu odsúdených (umelecký tvorivý krúžok).
10. Správanie – konverzácia - zmena (BCC).
11. Program pre páchateľov sexuálnych trestných činov (SeOT).
12. Rehabilitačný program pre ľudí závislých od psychotropných látok.

**2.1 Adaptačný program pre nových odsúdených v UVTOS**

Je typické, že noví odsúdení zažívajú väčší alebo menší stres, ktorý by mohol viesť k neadekvátnym reakciám, keďže sa ocitajú v nových, neznámych a často zastrašujúcich situáciách. Typické črty odsúdených, ktorí práve po prvý krát prišli do UVTOS sú nepokoj, strach a pocit bezmocnosti.

Preto je cieľom adaptačného programu pomôcť novým odsúdeným integrovať sa do nového spoločenského prostredia a vytvoriť podmienky pre úspešný výkonu trestu odňatia slobody.

CIELE adaptačného programu:

1. Uznanie potrieb odsúdeného.
2. Oboznámenie odsúdeného s podmienkami UVTOS.
3. Poskytnutie potrebnej pomoci.
4. Trestné subkultúry a prevencia iných negatívnych javov.
5. Individuálny trestný plán odsúdeného.

**2.2. Integračný program pre odsúdených**

Programy integrácie do spoločnosti sú realizované pre odsúdených, ktorí sa pripravujú na prepustenie na slobodu po skončení ich výkonu trestu, prepustenie v rámci podmienečného prepustenia alebo včasné podmienečné prepustenie.

Reintegrácia odsúdených do spoločnosti po dlhšom alebo kratšom čase strávenom v UVTOS nie je ľahká. S cieľom uľahčiť návrat odsúdených do spoločnosti je nutné odsúdeným poskytnúť dôležité praktické informácie. Reintegračné programy by teda mali odsúdeným poskytovať odpovede na otázky z rôznych oblastí, ktoré sa týkajú života v nepretržite sa meniacej spoločnosti.

Cieľom týchto programov je meniť individuálne správanie, presvedčenie a postoje spôsobom, ktorý by zabezpečil ich trváci dlhodobý charakter. Nasledovné kategórie programov sú implementované v litvianskych väzeniach:

• Program právneho vzdelávania,

• Program morálneho vzdelávania,

• Program zdravého životného štýlu,

• Program umeleckého a kultúrneho vzdelávania,

• Program pre pozitívne posilnenie osobnosti,

• Program pre duchovné vzdelávanie,

• Program pre odmietanie závislostí.

**2.3 Programy právneho a sociálneho vzdelávania pre odsúdených, ktorí sa pripravujú na prepustenie z UVTOS**

Ciele programu - poskytnúť právne a sociálne vzdelanie pre odsúdených, ktorí sa pripravujú na prepustenie z výkonu trestu odňatia slobody tak, aby sa mohli adaptovať na nepretržite sa meniacu spoločnosť a byť schopní uspokojovať ich sociálne potreby v súlade so zákonom. Cieľom tohto programu je taktiež vycvičiť odsúdených v rôznych životných zručnostiach - schopnosť adaptovať sa do spoločnosti, osvojiť si pozitívne správanie, stať sa jedincom s prirodzeným sklonom pre nezávislý život a pomôcť odsúdenému zlepšiť pozitívne zručnosti počas života.

### 2.4. Program "Iba ja a ty"

Program “Iba ja a ty” má tri moduly, ktorých cieľom je pôsobiť na kriminálne správanie; užívanie psychotropných látok a sklony k násiliu. Skladá sa z 12 sedení po 1,5 hodiny, rozdelených na 4 tematické celky - evaluácia, aplikácia jedného z vybratých modulov, prevencia recidívy a reevaluácia. Jedna osoba absolvuje iba jeden modul, ale v prípade potreby je možné absolvovať aj ostatné dva moduly zamerané na kriminálne správanie a užívanie psychotropných látok a násilie (podľa priority).

### 2.5. "Equip"

"EQUIP" - terapeutický program pre mladistvých s antisociálnym správaním v rámci ktorého sa stávajú motivovanejšími a ochotnejšími si navzájom pomáhať.

Cieľom programu je učiť mladistvých myslieť a konať zodpovedne prostredníctvom metódy svojpomoci, motivovať a posilňovať mladých ľudí pri vzájomnom pomáhaní si. “Equip” program poskytuje výnimočné príležitosti identifikovať problémové myslenie a správanie a vyriešiť ich prostredníctvom metódy svojpomoci.

**2.6. Prejavy kriminálnych subkultúr v penitenciárnych prevenčných programoch**

Cieľ programu - konzistentne, celoplošne, systematicky znížiť vplyv kriminálnej subkultúry a tak dosiahnuť eliminovanie tohto vplyvu zo vzťahov medzi odsúdenými.

**2.7. Samovražda a sebapoškodzovanie v penitenciárnom prevenčnom programe**

*Intervencie pri samovraždách a sebapoškodzovaní*

Cieľ programu - znížiť počet samovrážd a sebapoškodzovania, vedieť zvládať a spracovávať krízové situácie a úplne odstrániť príčiny samovrážd a sebapoškodzovania, racionálne využívať ľudské zdroje.

*Intervencie po pokuse o samovraždu a sebapoškodzovanie*

Úloha intervencie po pokuse o samovraždu a sebapoškodzovanie - pomôcť ľuďom, ktorí sa pokúsili o samovraždu alebo sebapoškodzovanie ako aj pomôcť zmierniť negatívne pocity ľudí v okolí (odsúdení vo výkone trestu alebo väzby, väzenský personál).

**2.8. Program umeleckej tvorby pre odsúdených (umelecké krúžky)**

Cieľ programu - povzbudiť odsúdených pri rozvíjaní celej škály zručností a záujmov, pomôcť odsúdeným identifikovať a rozvíjať ich potenciál a podnietiť kreativitu; odsúdení sa môžu zapájať do individuálnych profesionálnych a odborných aktivít. UVTOS taktiež môžu organizovať hudobné a iné krúžky. Odsúdení môžu vydávať noviny, čo dáva príležitosť preberať tematické oblasti zo života odsúdených, tipy na hľadanie riešení ako aj publikovanie tlačených básní a príbehov, ktoré napísali odsúdení.

**2.9. Program “Správanie – konverzácia - zmena” (BCC)**

Cieľ programu - poskytovať účastníkom príležitosť preskúmať ich životnú situáciu, podnietiť v odsúdených rozhodnutie pre zmenu, povzbudiť ich v účasti v procese nápravy, dosiahnuť zníženie recidívy.

Prostredníctvom aplikovania programu “Správanie – konverzácia - zmena” hľadajú odsúdení alternatívy pred páchaním trestných činov a prepadaniu závislostiam.

**2.10. Terapeutický program pre páchateľov sexuálnych trestných činov (SeOT)**

Cieľ programu - prevencia opakovaných sexuálnych trestných činov a reintegrácia týchto páchateľov do spoločnosti.

SeOT (Sex Offender Therapy Programme for Lithuanian Corrections) - ide o jedinečný program v Litve ako aj v celej východnej Európe, ktorý je vhodný pre riešenie tohto pálčivého problému v dnešnej dobe: poskytovať terapeutickú pomoc jednotlivcom, ktorí spáchali sexuálne trestné činy na deťoch. Aj vďaka flexibilnej štruktúre programu a univerzálnosti jeho metód, ktoré sú založené na kognitívno-behaviorálnej terapeutickej paradigme, môže byť program aplikovaný taktiež pre sexuálne trestné činy spáchané na dospelých osobách.

### 2.11. Rehabilitačný program pre ľudí závislých na psychotropných látkach

**„Minnesota program”** sa skladá z častí:

• Psychoterapeutická liečba

• Program dvanástich krokov

• Individuálna práca s konzultantmi v oblasti závislosti

• Opatrenia pre prístup k svojpomocným skupinám, aktivitám, zapojenie sa do podporných skupín a tvorba rehabilitačného a udržiavacieho plánu.

Tento model je založený na podpore, ale nie zotavení, čo znamená, že cieľom programu nie je osobu vyliečiť zo závislosti, ale pomôcť jej zmeniť sa. Pomáha klientom vyrovnať sa so závislosťou v rámci plnej abstinencie alebo zmenou životného štýlu. Terapia je štruktúrovaná, striktne kontrolovaná a zameraná na rýchlu zmenu.

1. “Potvrdilo” znamená, že priniesol pracovnú zmluvu, my sme ju skopírovali a založili. Viac ľudí pracovalo, ale neukázalo svoju pracovnú zmluvu (môžu ju stratiť alebo nedostať, atď.) alebo nenašlo prácu v rámci svojej kvalifikácie (čo z nášho uhla pohľadu nie je problém, pretože si môžu uvedomiť, že táto profesia nie je pre nič vhodná po výcviku, takže by si mali hľadať iný druh zamestnania). [↑](#footnote-ref-1)
2. Agentúra sociálnych informácií a vzdelávania. "Aplikovaný výskum vo vzdelávaní dospel". Správa. Vilnius, 2011. [↑](#footnote-ref-2)